Neft va neft mahsulotlarini temir yo‘l orqali yetkazib berish rejalashtirilmoqda. Foto: Kremlin.ru Rossiya va O‘zbekiston o‘rtasida neft yetkazib berish sohasida hamkorlikni kengaytirish, shuningdek, neft mahsulotlarini temiryo‘l orqali yetkazib berish bo‘yicha kelishuvlar imzolandi. Interfax xabariga ko‘ra, Rossiya transport vaziri Vitaliy Savelyyev va O‘zbekiston transport vaziri Ilhom Maxkamov neft mahsulotlarini temiryo‘l orqali yetkazib berish to‘g‘risidagi shartnomani imzoladilar. Bundan tashqari, Rossiya energetika vaziri Nikolay Shulginov va O‘zbekiston energetika vaziri Jo‘rabek Mirzamahmudov neft yetkazib berish sohasidagi hamkorlikni kengaytirish to‘g‘risidagi bitimni imzoladilar.